CELEX: 32016D0109
Language: sk
Date: 2016-01-27 00:00:00
Title: Vykonávacie rozhodnutie Komisie (EÚ) 2016/109 z 27. januára 2016 o neschválení látky PHMB (1600; 1,8) ako existujúcej aktívnej látky na použitie v biocídnych výrobkoch typu 1, 6 a 9 (Text s významom pre EHP)

28.1.2016   
            
            
               SK
            
            
               Úradný vestník Európskej únie
            
            
               L 21/84
            
         VYKONÁVACIE ROZHODNUTIE KOMISIE (EÚ) 2016/109
   z 27. januára 2016
   o neschválení látky PHMB (1600; 1,8) ako existujúcej aktívnej látky na použitie v biocídnych výrobkoch typu 1, 6 a 9
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:
   
               (1)
            
            
               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú posúdiť z hľadiska ich prípadného schválenia na používanie v biocídnych výrobkoch. Tento zoznam zahŕňa látku PHMB (1600; 1,8).
            
         
               (2)
            
            
               Látka PHMB (1600; 1,8) bola posúdená na používanie vo výrobkoch typu 1, osobná hygiena človeka, výrobkoch typu 6, konzervačné prostriedky používané počas skladovania výrobkov a výrobkoch typu 9, ochranné prostriedky na vlákna, kožu, gumu a polymerizované materiály, ako sa vymedzuje v prílohe V k nariadeniu (EÚ) č. 528/2012.
            
         
               (3)
            
            
               Ako hodnotiaci príslušný orgán bolo určené Francúzsko, ktoré predložilo hodnotiace správy spolu so svojimi odporúčaniami 5. septembra 2013, 8. októbra 2013 a 14. februára 2014 v uvedenom poradí.
            
         
               (4)
            
            
               Výbor pre biocídne výrobky s prihliadnutím na závery hodnotiaceho príslušného orgánu 16. júna a 17. júna 2015 sformuloval stanoviská Európskej chemickej agentúry v súlade s článkom 7 ods. 1 písm. b) delegovaného nariadenia (EÚ) č. 1062/2014.
            
         
               (5)
            
            
               Z týchto stanovísk vyplýva, že v prípade biocídnych výrobkov používaných vo výrobkoch typu 1, 6 a 9 obsahujúcich látku PHMB (1600; 1,8) nie je možné očakávať, že spĺňajú požiadavky stanovené v článku 19 ods. 1 písm. b) nariadenia (EÚ) č. 528/2012. V prípade týchto typov výrobkov sa pri hodnotení scenárov v rámci posúdenia rizika pre zdravie ľudí a životné prostredie zistili neprijateľné riziká.
            
         
               (6)
            
            
               Nie je preto vhodné schváliť látku PHMB (1600; 1,8) na použitie v biocídnych výrobkoch typu 1, 6 a 9.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
            
         PRIJALA TOTO ROZHODNUTIE:
   Článok 1
   Látka PHMB (1600; 1,8) (č. ES: neuv., č. CAS 27083-27-8 a 32289-58-0) sa neschvaľuje ako účinná látka na použitie v biocídnych výrobkoch typu 1, 6 a 9.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 27. januára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).